சூலை 13

## நிகழ்வுகள்
*கிமு 587 &ndash; சாலமோனின் கோவில் இடிக்கப்பட்டதை அடுத்து, பாபிலோனின் எருசலேம் முற்றுகை முடிவுக்கு வந்தது.
*1174 &ndash; 1173-74 கிளர்ச்சியின் முக்கிய கிளர்ச்சியாளர் இசுக்காட்லாந்தின் முதலாம் வில்லியம் இங்கிலாந்தின் இரண்டாம் என்றியின் படையினரால் கைது செய்யப்பட்டார்.
*1249 &ndash; இசுக்கொட்லாந்தின் மன்னராக மூன்றாம் அலெக்சாந்தர் முடிசூடினார்.
*1643 &ndash; இங்கிலாந்து உள்நாட்டுப் போர்: இங்கிலாந்தில் என்றி வில்மட் பிரபுவின் முடியாட்சி சார்புப் படைகள் சேர் வில்லியம் வோலர் தலைமையிலான நாடாளுமன்ற சார்புப் படைகளைத் தோற்கடித்தனர்.
*1830 &ndash; வங்காள மறுமலர்ச்சிக்கு வித்திட்ட இசுக்கொட்டிசு சர்ச் கல்லூரி கொல்கத்தாவில் அலெக்சாண்டர் டஃப், இராசாராம் மோகன் ராய் ஆகியோரால் நிறுவப்பட்டது.
*1844 &ndash; இலங்கையில் காவற்துறை நீதிமன்றங்கள் அமைக்கப்பட்டன.
*1863 &ndash; நியூயார்க் நகரத்தில் அரசுக்கு எதிரான மூன்று நாள் கலவரங்கள் ஆரம்பமாயின. 120 பேர் கொல்லப்பட்டனர்.
*1869 &ndash; இந்துப் பிள்ளைகளின் கல்விக்கு ஆறுமுக நாவலர் யாழ்ப்பாணம், வண்ணார்பண்ணையில் ஓர் ஆங்கிலப் பாடசாலையை நிறுவினார்.
*1878 &ndash; பெர்லின் உடன்பாட்டை அடுத்து ஐரோப்பிய நாடுகள் பால்கன் குடாவின் வரைபடத்தை மாற்றியமைத்தன. செர்பியா, மொண்டெனேகுரோ, உருமேனியா ஆகியன முழுமையாக உதுமானியப் பேரரசிடம் இருந்து விடுதலை அடைந்தன.
*1919 &ndash; பிரித்தானியாவின் வான்கப்பல் *ஆர்34* அத்திலாந்திக்குப் பெருங்கடல் மேலாக 182 மணிநேரம் பறந்து தனது முதலாவது பயணத்தை முடித்துக் கொண்டு இங்கிலாந்தின் நோர்போக்கில் தரையிறங்கியது.
*1923 &ndash; லாஸ் ஏஞ்சலீசில் ஹாலிவுட்டின் மேல் உள்ள மலையில் "ஹாலிவுட் குறியீடு" அதிகாரபூர்வமாக எழுதப்பட்டது. ஆரம்பத்தில் இது "ஹாலிவுட்லாந்து" என எழுதப்பட்டாலும் பின்னர் 1949 இல் தற்போதைய பெயருக்கு மாற்றப்பட்டது.
*1930 &ndash; முதலாவது உலகக்கோப்பை காற்பந்து போட்டிகள் உருகுவையில் ஆரம்பமாயின. லூசியென் லோரென்ட் பிரான்சுக்காக மெக்சிகோவுக்கு எதிராக முதலாவது கோலைப் போட்டார்.
*1931 &ndash; காஷ்மீர், ஸ்ரீநகரில் காவல்துறையினரின் துப்பாக்கிச் சூட்டில் 75 பேர் கொல்லப்பட்டனர்.
*1941 &ndash; இரண்டாம் உலகப் போர்: மொண்டெனேகுரோ மக்கள் அச்சு நாடுகளுக்கு எதிராகக் கிளர்ச்சியை ஆரம்பித்தனர்.
*1971 &ndash; மொரோக்கோவில் தோல்வியடைந்த இராணுவப் புரட்சியில் ஈடுபட்ட பத்து இராணுவத்தினர் தூக்கிலிடப்பட்டனர்.
*1977 &ndash; சோமாலியா எத்தியோப்பியா மீது போரை ஆரம்பித்தது.
*1977 &ndash; மின்சார இழப்பினால் நியூயார்க் நகரம் 25 மணி நேரம் இருளில் மூழ்கியதில் பல கொள்ளைச் சம்பவங்களும் பல்வேறு சமூக விரோத நிகழ்வுகளும் இடம்பெற்றன.
*1989 &ndash; இலங்கைத் தமிழரசுக் கட்சித் தலைவர் அ. அமிர்தலிங்கம், வெ. யோகேசுவரன் ஆகியோர் கொழும்பில் சுட்டுக் கொல்லப்பட்டனர்.
*1997 &ndash; சே குவேராவினதும் தோழர்களதும் உடல் எச்சங்கள் கியூபாவுக்குக் கொண்டுவரப்பட்டன.
*2001 &ndash; சீனாவின் பெய்ஜிங் நகரம் 2008க்கான ஒலிம்பிக் விளையாட்டுக்களுக்குத் தகுதி பெற்றது.
*2005 &ndash; பாக்கித்தானில் *கோட்கி* என்ற இடத்தில் மூன்று தொடருந்துகள் மோதியதில் 150 பேருக்கு மேல் உயிரிழந்தனர்.
*2011 &ndash; மும்பை நகரில் இடம்பெற்ற மூன்று குண்டுவெடிப்புகளில் 26 பேர் கொல்லப்பட்டு, 130 பேர் காயமடைந்தனர்.
*2011 &ndash; தெற்கு சூடான் ஐக்கிய நாடுகளில் இணைந்தது.
*2016 &ndash; ஐக்கிய இராச்சியத்தின் பிரதமர் டேவிட் கேமரன் தனது பதவியைத் துறந்தார். தெரசா மே புதிய பிரதமரானார்.

## பிறப்புகள்

*கிமு 100 &ndash; யூலியசு சீசர், உரோமத் தளபதி (பி. கிமு 44)
*1590 &ndash; பத்தாம் கிளமெண்ட் (திருத்தந்தை) (இ. 1676)
*1841 &ndash; ஓட்டோ வாக்னர், ஆத்திரிய கட்டிடக் கலைஞர் (இ. 1918)
*1854 &ndash; அரிசுடார்க் பெலோபோல்சுகி, உருசிய வானியலாளர் (இ. 1934)
*1922 &ndash; சுந்தர சண்முகனார், புதுவை தமிழறிஞர், கவிஞர், எழுத்தாளர் (இ. 1997)
*1934 &ndash; வோலே சொயிங்கா, நோபல் பரிசு பெற்ற நைஜீரிய எழுத்தாளர்
*1938 &ndash; தோமசு சவுந்தரநாயகம், முன்னாள் ரோமன் கத்தோலிக்க யாழ்ப்பாண ஆயர்
*1942 &ndash; ஹாரிசன் போர்ட், அமெரிக்க நடிகர்
*1944 &ndash; ஏர்னோ ரூபிக், அங்கேரிய கட்டிடக் கலைஞர், ரூபிக் கனசதுரத்தைக் கண்டுபிடித்தவர்.
*1951 &ndash; லெ. முருகபூபதி, இலங்கை-ஆத்திரேலியத் தமிழ் எழுத்தாளர்
*1953 &ndash; வைரமுத்து, தமிழ்த் திரைப்படப் பாடலாசிரியர், கவிஞர்.
*1983 &ndash; லியு சியாங், சீன ஓட்டவீரர்

## இறப்புகள்
*574 &ndash; மூன்றாம் யோவான் (திருத்தந்தை) 
*939 &ndash; ஏழாம் லியோ (திருத்தந்தை) 
*1921 &ndash; காபிரியேல் லிப்மன், நோபல் பரிசு லக்சம்பர்க் இயற்பியலாளர் (பி. 1845)
*1924 &ndash; ஆல்பிரடு மார்ஷல், பிரித்தானிய பொருளியலாளர் (பி. 1824)
*1934 &ndash; மேரி எம்மா பிருடு, அமெரிக்க வானியலாளர் (பி. 1849)
*1954 &ndash; பிரிடா காலோ, மெக்சிக்கோ ஓவியர் (பி. 1907)
*1989 &ndash; அ. அமிர்தலிங்கம், இலங்கைத் தமிழரசுக் கட்சி தலைவர் (பி. 1927)
*1989 &ndash; வெ. யோகேசுவரன், இலங்கைத் தமிழ் அரசியல்வாதி (பி. 1927)
*1993 &ndash; அ. கி. இராமானுசன், இந்திய எழுத்தாளர், மொழியியல் ஆய்வாளர் (பி. 1929)
*2013 &ndash; ஒத்தோவியோ குவாத்ரோச்சி, இத்தாலியத் தொழிலதிபர் (பி. 1938)
*2014 &ndash; நாடின் கார்டிமர், நோபல் பரிசு பெற்ற தென்னாப்பிரிக்க எழுத்தாளர் (பி. 1923)
*2016 &ndash; எஸ். ராம்தாஸ், இலங்கை வானொலி, மேடை, திரைப்பட, தொலைக்காட்சி நடிகர்
*2017 &ndash; வீர சந்தானம், தமிழக ஓவியர், தமிழ் உணர்வாளர், நடிகர்
*2017 &ndash; லியூ சியாபோ, நோபல் பரிசு பெற்ற சீன மனித உரிமைச் செயற்பாட்டாளர் (பி. 1955)
*2022 &ndash; ஊரன் அடிகள், தமிழக நூலாசிரியர், உரையாசிரியர், பத்திரிகையாசிரியர் (பி. 1933)

## சிறப்பு நாள்
*காசுமீர் மாவீரர் நாள் (பாக்கித்தான்)

## மேற்கோள்கள்

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* சூலை 13 வரலாற்று நிகழ்வுகள், OnThisDay.com

பகுப்பு:சூலை
பகுப்பு:ஆண்டின் நாட்கள்